Խոսելով հետագա ծրագրերի մասին՝ երգչուհին պատմեց, որ աշխատում է իր նոր ձայնասկավառակի վրա, նախապատրաստական փուլում է մի գեղեցիկ նախաձեռնություն, որի մասին սակայն չուզեց ավելին ասել. «Միայն ըսեմ, որ Սիպիլին սիրողները ինչպես Հայաստանում, այնպես էլ ամբողջ աշխարհում, իսկապես շատ պետք է ուրախանան: Ես միայն պոլսահայ Սիպիլը չեմ, միայն պոլսահայությանը չեմ պատկաներ: Ես աշխարհի հայերուն կը պատկանիմ, որովհետև իրե՛նք ինձ ընդունեցին ու կըսեն, որ դուն մեր Սիպիլն ես: Աշխարհի ամեն կողմեն նամակներ կը ստանամ: Չեմ գիտեր՝ ինչպես սիրվեցի, ինչպես այս ամենը հաջողեցավ, բայց այսպես ստացվեց: Ես ուրախ ու շնորհակալ եմ Աստծուն, իմ երգը սիրողներին, աշխարհի տարբեր կողմերում ապրող բոլոր այն մարդկանց, ովքեր ինձ դարձրին իրենց Սիպիլը: Գիտեմ, վստահ եմ, որ ինձ հետ ուրախացողներ կան, իմ երջանկությունս, հաջողությունս ուզող մարդիկ շատ կան»,-իրեն բնորոշ անկեղծությամբ ու պարզությամբ նշեց պոլսահայ երգչուհին: